Palmdale, California

Ang Palmdale ay isang lungsod sa hilagang Kondado ng Los Angeles sa estado ng California, Estados Unidos. Ito ay nasa rehiyon ng Lambak ng Antelope sa Katimugang California. Ang Bulubundukin ng San Gabriel ay humihiwalay ng Palmdale sa lungsod ng Los Angeles sa timog.

Noong Agosto 24, 1962, ang Palmdale ay naging unang pamayanan sa Lambak ng Antelope na magsapi (o mag-inkorporada). Noong Nobyembre 2009, sinang-ayunan ng mga botante ang pagiging kartang lungsod. Ang populasyon ng Palmdale ay 152,750 katao noong senso 2010, higit sa 116,670 katao noong senso 2000. Pantatlumpu't-tatlong pinakamataong lungsod sa California ang Palmdale. Kasama ang pinakamalapit na karatig-lungsod nito na Lancaster, ang pook urbano ng Palmdale/Lancaster ay may tinatayang populasyon ng 513,547 katao noong 2013.

Talasanggunian

Mga lungsod sa California
Mga matataong lungsod ng Estados Unidos